સપ્તાહના પ્રારંભમાં આપ પારિવારિક બાબતોને વધુ ધ્યાનમાં રાખશો. માતા સાથેના સંબંધોમાં મધુરતા રહેશે. ભાઇ- ભાંડુઓથી લાભ થાય. ઘરમાં નવું ફર્નિચર વસાવો, રંગરોગાન કરાવો અથવા વાહન ખરીદો વગેરે શક્યતા રહે. સપ્તાહના મધ્યમાં આપ બૌદ્ધિક કાર્યો અને સાહિત્‍ય સર્જન કે લેખનપ્રવૃત્તિમાં ગુંથાયેલા રહેશો. નવા કાર્યના શ્રીગણેશ કરી શકો છો. લાંબી મુસાફરી પર જવાનો કે પરિવાર સાથે વેકેજનની મજા માણવા પ્રવાસે જવાનો તખ્‍તો ઘડાય. વ્યવસાયિક મોરચે ખાસ કરીને સરકારી અને બેંકિંગના કામકાજોમાં આપને સાનુકૂળતા રહેશે. જેઓ યોગ્ય જીવનસાથીની શોધમાં છે તેમના માટે ખૂબ સાનુકૂળ સમય છે. માર્કેટિંગ અને કમ્યુનિકેશનમાં જોડાયેલા જાતકો આ સમયમાં સારી પ્રગતિ કરી શકશે. વિદેશ કે દૂરના અંતરના આપના સંપર્કો તાજા થશે અને તેનો આપ આર્થિક લાભ મેળવી શકશો. સંતાન સુખ આપને સારું મળશે. જોકે આ બધા વચ્ચે આપનો ગુસ્સો સાતમા આસમાને રહેશે. આપ શક્ય હોય ત્યાં સુધી વાહન સંભાળીને ચલાવજો. વિદ્યાર્થીઓ માટે પ્રગતિકારક સમય છે. તબિયત મામલે ખાસ કરીને પેટ અને સાંધાની સમસ્યા થઈ શકે છે.